Szentendrei teátrum

Kaddis - az Emlékezők Imája
2024-11-22 19:30 - 21:00 UTC | Városháza díszterme, Városház tér 3., Szentendre, Pest, 2000, Magyarország
A kaddis az egyik legszentebb zsidó ima, amelyet a gyászolók 11 hónapon keresztül mondanak elhunyt szeretteikért. Az imamondás előadásmódja és egyben sajátos zeneisége is tetten érhető Kertész Imre Kaddis a meg nem született gyermekért című regényében, amely nemcsak Magyarországon vált sikeressé, hanem német nyelvterületen is megalapozta az író hírnevét. A mű időbeli és gondolati előzményének tekinthető Sorstalansághoz és A kudarchoz hasonlóan a szerző ismét egy holokauszt-túlélőt állít a középpontba. Az általa elmondott kaddis nemcsak meg nem született gyermekéhez, hanem Auschwitz összes áldozatához szól. A mű a haláltáborban átélt borzalmakkal való szembenézés új perspektíváját nyújtja: főhőse, egy B. nevű író-műfordító, költői monológja során a gyermekvállalás elutasításától a holokausztot lehetővé tevő elnyomó rend elutasításáig jut el. A regény mégis életigenlést közvetít, s a „totális esztelenség”-en való felülemelkedés egyetlen lehetséges formájaként a művészetet jelöli meg.
A Kertész Imre művéből most elkészült KADDIS az Emlékezők Imája című adaptáció egy sokrétű, bensőséges előadás. Az emlékezés, a gyász és egyben az élni akarás megrendítő narratívája. Az ima zenében és prózában felváltva, majd egymásba fonódva szólal meg egy férfi és egy nő tolmácsolásában. A darab zenei anyaga hegedűn, brácsán, klarinéton, harmonikán és cimbalmon szólal meg. A produkcióban Bach, Ravel, Bartók, Schönberg, Sztravinszkij művei, és autentikus zsidó zenék oldódnak fel a sajátos zeneiségű Kertész-szövegben.
A magyarországi holokauszt 80. évfordulóján létrejött előadás szövegkönyvét Ugron Zsolna József Attila-díjas író, a Kertész Imre Intézet művészeti igazgatója dramatizálta, Kertész Imre eredeti műve alapján.
A produkcióban elhangzó komolyzenei művek részleteit Kelemen Barnabás, Kokas Katalin, Eredics Dávid, Eredics Salamon és Lukács Miklós állították össze és adják elő. A prózai szövegek Kelemen Hanna és Szabó Sebestyén László́ előadásában hallhatóak majd.
A másfél órás produkció a Közép- és Kelet-európai Történelem és Társadalom Kutatásáért Alapítvány (KKETTK Alapítvány) felkérésére a Fesztivál Akadémia Budapest és a Kertész Imre Intézet együttműködésében valósul meg. A színpadi mű ötletét Schmidt Mária történészprofesszor, a KKETTK Alapítvány főigazgatója adta.
Dramaturg: Ugron Zsolna
Zenei összeállítás, zenei fellépők: Kokas Katalin I Kelemen Barnabás I Eredics Dávid I Eredics Salamon I Lukács Miklós
Szereplők: Kelemen Hanna I Szabó Sebestyén László
Az előadás hossza: 90 perc, szünet nélkül
Az előadás ingyenes, de regisztrációhoz kötött, amit 0 Ft-os jegy váltásával tudnak megtenni a szentendreiteatrum.jegy.hu oldalon.

Kokas Katalin és Kelemen Barnabás

Lukács Miklós

Eredics Dávid

Eredics Salamon

Kelemen Hanna

Szabó Sebestyén László

Gogol: Egy őrült naplója
2024-11-24 19:00 - 20:45 | PMK Színházterem, Pátriárka utca 7., Szentendre, Pest, 2000, Magyarország
Gogol: EGY ŐRÜLT NAPLÓJA
Czímer József fordítása alapján
A történet főszereplője a szemünk láttára a realitásérzékét folyamatosan vesztő, vagy már eleve labilis valóságérzékelésű hivatalnok. Az Egy őrült naplója új változatának szövegkönyve több fordítás és az eredeti orosz példány összevetésével készült. Keresztes Tamás mellett az előadás további fontos „szereplője” a Tamás által tervezett díszlet, valamint az atmoszférát megteremtő loop lesz, amelynek segítségével élőben születik meg az előadás zenéje. Mi vagyunk őrültek, vagy a világ őrült meg körülöttünk? – erről is szól Gogol 1834-ben játszódó története, és a kérdés most is ugyanolyan aktuális.
Popriscsin szerepében Keresztes Tamás
dramaturg: Róbert Juli I asszisztens: Szakács Zsuzsi I díszlet: Keresztes Tamás I grafika: Nagy Gergő I szakértő: dr. Zalka Zsolt I
rendező: Bodó Viktor I producer: Orlai Tibor
Külön köszönet: Juhász Nóra, Kákonyi Árpád, Szalai József, Szarvas Dávid
Az előadás a Katona József Színház, a FÜGE, a MASZK Egyesület (Szeged)
és az Orlai Produkciós Iroda együttműködésében jött létre.
Az előadás hossza: 105 perc, szünet nélkül
Jegyár: 5900 Ft

Phaedra, te dög - dráma egy felvonásban
2024-11-26 19:30 - 20:50 | PMK Színházterem, Pátriárka utca 7., Szentendre, Pest, 2000, Magyarország
A klasszikus Phaedra történet új köntösben, Per Olof Enquist nyomán. A miértekre és a valós kérdésekre keresi a választ:
Mi a szerelem? Pusztán az időmúlás narkotikuma? Menekülés? Túlélés? Maga a Válasz?
Talán ez az előadás ehhez visz közelebb. És önmagunkhoz. Mindenképp.
A vágy, a reménytelenség, a szenvedély elégiája.
Játsszák:
Sztárek Andrea I Xantus Barbara I Szakács Tibor I Timkó János I Nagyabonyi Emese I Fórizs Dániel
Dramaturg: Vass Szandi
Rendező asszisztens: Farkas Szilárd Ferenc
Rendező, fizikai rendező: Hojsza Henrietta
Az Út Csoport produkciója (alapító: Szurdi Miklós).
Az előadás hossza 80 perc.
Jegyár: 2900 Ft

Párral szemben - Kadarkai Endre talkshow-ja
2024-12-01 17:00 - 18:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Kadarkai Endre talkshow-jaVendég: Molnár Piroska és Pogány Judit
FIGYELEM! JEGYET EZEN A LINKEN TUD VÁSÁROLNI.

Francis Veber: Balfácánt vacsorára - vígjáték két felvonásban
2024-12-06 19:00 - 22:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Francis Veber
BALFÁCÁNT VACSORÁRA
vígjáték két felvonásban
Francois Pignon érdekes ember, mondhatni furcsa, egyesek szerint kifejezetten lökött.
Hétköznapi munkája mellett, előszeretettel készíti el nevezetes épületek makettjeit gyufaszálakból.
Pierre Brochnant számára viszont Francois igazi kincs, ráadásul tökéletes választás a szerda esti vacsorapartihoz.
Az összejövetel érdekessége, hogy minden meghívottnak magával kell hoznia egy dilis, szórakoztató alakot,
és akinek a legviccesebbet sikerül felmutatnia, jutalomban részesül.
Ám az este váratlan fordulatokat hoz és hamarosan minden a feje tetejére áll.
Elviharzó feleség, a semmiből felbukkanó szerető, egy váratlan vendég,
egy bénító derékfájás és félreértés félreértés hátán…De vajon ki lesz ma este az igazi Balfácán?
SZEREPOSZTÁS François Faragó András I Pierre Beleznay Endre I Leblanc Németh Kristóf I Cheval Suhajda Dániel I Christine Kiss Anna Laura I Marléne Vanya Tímea I Archambaud Szűcs Sándor
Rendezők Beleznay Endre I Németh Kristóf
Producer Németh Kristóf
Fordította Karikás Péter
Díszlet Hernádi Zsolt I Jelmez Velich Rita Jászai Mari-díjas I Asszisztens Juhász Andrea
A Fórum Színház és a Szentendrei Teátrum koprodukciója.
Az előadás hossza: 180 perc, egy szünettel
„Francis Veber és a „Balfácánt vacsorára” című darab jogait az Agence Drama – Párizs (Franciaország) képviseli.
Magyarországi partner: Hofra Színházi és Irodalmi Ügynökség. A változtatás jogát fenntartjuk!
Jegyár november 15-ig: 8900 Ft / november 15-től: 9900 Ft

A gyomor örömei - Krúdy zamatos világa - gasztroszínházi előadás egy részben
2024-12-14 19:00 - 20:30 | MűvészetMalom, Bogdányi út 32., Szentendre, 2000, Magyarország
Egy baráti pillanatban vegyünk egy színművészt (Tóth László), aki szeret és tud is főzni, aki szereti Krúdy Gyulát, képes arra, hogy a kettőt ötvözze, ötlete is támad, és megosztja velünk.
Hagyományos előadás elkészítése producerek számára (recipere):
tűzálló tálba beletesszük a felaprított alapanyagot, melyek a következők,
1 db író
1 db. dramaturg
1 db. rendező
2 db. tervező
1 db. zenész
3 db. munkatárs
4 db. színművész
szükség szerint nézők
Beletesszük őket egy darálóba, gyakran kevergetjük, rázogatjuk, hogy nehogy leégjünk. Várjuk, hogy mi jön ki belőle, majd hozzáadjuk a nézőt, és reménykedünk a sikerben.
Továbbá mindenképpen idézzünk a következőkből: Szindbád, Rezeda Kázmér, A gyomor örömei, vagy Hunyady Sándor tollából. Azaz:
„Ringlit rendeltünk, sört, zónapörköltet. Krúdy rettenetesen értette a liturgiáját az ilyen vendéglői tartózkodásnak. Már abban is szakértelem volt, ahogy a sóskiflijét eltörte. Úgy dicsekedett vele, hogy milyen jó a pörkölt, milyen friss a sör, milyen kövér a vendéglősné, milyen tiszta a pincérlány, mintha az övé lenne az egész fogadó. Amikor beesteledett, megvacsoráztunk. Krúdy átfordult a sörről a borra. Tíz óra körül váratlanul fölállt. Fogta a botját:
– Na, gyerünk! Elég sötét van már hozzá, hogy lányok után nézhessünk odakint!”
Ha szeretné megnézni főztünket – amit az előadás végén meg is kóstolhat -, tartson velünk és Krúdyval!
szereplők Tóth László I Nagyváradi Erzsébet I Juhász Jázmin I Mucsi Kristóf
Dramaturg: Selmeczi Bea I Díszlet: Ondraschek Péter I Jelmez: Király Betti I Zenei szerkesztő: Fehérváry Lilla I Súgó: Füle Béla I Rendezőasszisztens: Tóth Barbara I Produkciós asszisztens: Nagy Viktória I Producer: Szabó Ágnes I Rendező: Hajdú László
A Gózon Gyula Kamaraszínház bemutatója.
Az előadást a Nemzeti Kulturális Alap támogatta.
Az előadás hossza: kb. 90 perc
Jegyár: 8500 Ft

Tóth László színművész

olvasópróba

olvasópróba

olvasópróba

Jávor hajnalai - zenés játék két részben
2024-12-20 18:00 - 20:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
írta: Pozsgai Zsolt
A Zsadon Andrea és Szolnoki Tibor művészházaspár nevével fémjelzett „Jávor hajnalai” című zenés játék fülbemászó dallamokkal idézi fel az imádott színész kalandos élettörténetét.
Történik 1959. májusában, a budapesti Kamara Varietében, műsorzárás után. A zenés játék az igényes szórakoztatás mellett hiteles közelségbe hozza a legendás színész alakját, kalandos élettörténetét. A darabot a Kamara Varietében hajnalban énekelt dalok gazdagítják.
SZEREPOSZTÁS Jávor Pál Szolnoki Tibor (Jászai-díjas) I Olga, a felesége Zsadon Andrea (Jászai-díjas) I Torma Ilona, kezdő színésznő Kelemen Fanni I Menedék Imre, a Kamara Varieté zongoristája Neumark Zoltán I Kiss Ferenc színész, Jávor régi ellenfele Balogh Bodor Attila I Hajnal úr, az éjjeliőr Imre Roland
ALKOTÓK Díszlet és jelmez Zsadon Andrea I Zenei vezető: Körmendi Péter I
Rendező: Seregi Zoltán
Az előadásban felhangzó dalok és szerzői, melyek az alábbi ügynökségek engedélyével kerültek felhasználásra:
HARTAI ZENEI ÜGYNÖKSÉG ÉS A PROSCENIUM SZERZŐI ÜGYNÖKSÉG:
Néha, néha visszatérnek a tavaszi álmok (Hetényi Heidelberg Albert – Békeffi László)
Én mindezen már túl vagyok (Erőss Béla)
Holdas éj a Dunán (Eisenmann Mihály – Szilágyi László)
UMPA ÜGYNÖKSÉG:
Fogadj el engem, úgy ahogy vagyok (Szabó Kálmán)
PENTATON MŰVÉSZETI ÉS KONCERTÜGYNÖKSÉG:
Tanulj meg fiacskám komédiázni (Zerkovitz Béla )
HOFRA SZÍNHÁZI ÉS IRODALMI ÜGYNÖKSÉG:
Falevél, falevél (Márkus Alfréd – Nóti Károly)
valamint
Hol az a dal (Gyöngy Pál- Békeffi István/Szilágyi László)
ZSADONS PRODUKCIÓ – Az Operett Világa
Az előadás hossza: kb. 120 perc, egy szünettel
Jegyár: 3000 Ft

Karácsonyi koncert Fischl Mónikával - vendégek: Peller Károly és Vadász Laura
2024-12-22 19:00 - 21:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Idén is üljünk le a kandallóhoz Fischl Mónikával az ünnepvárás hangulatában! Már hagyomány Szentendrén, hogy decemberben meghitt és vidám karácsonyi dalokkal, vendégművészekkel, és a Sturcz Szmollbend nagyszerű kíséretével koncertet ad városunk dívája.
Mónika ezúttal legkedvesebb kollégáját, Pellert Károlyt, az Operettszínház művészét látja vendégül, valamint Vadász Laurát és a BTS Tánckart. Csodás színpadkép és hatalmas slágerek gondoskodnak a remek hangulatról. A jól ismert örökzöldek mellett most felcsendül a White Christmas, a Ha hallod a harangok hangját, az It’s the most wonderful time of the year, a Karácsonyesti dal is.
Az előadás hossza: kb. 2 óra, szünet nélkül
Jegyár: 5500 Ft

Fischl Mónika

Peller Károly

Francis Veber: Balfácánt vacsorára - vígjáték két felvonásban
2024-12-27 15:00 - 18:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Francis Veber
BALFÁCÁNT VACSORÁRA
vígjáték két felvonásban
Francois Pignon érdekes ember, mondhatni furcsa, egyesek szerint kifejezetten lökött.
Hétköznapi munkája mellett, előszeretettel készíti el nevezetes épületek makettjeit gyufaszálakból.
Pierre Brochnant számára viszont Francois igazi kincs, ráadásul tökéletes választás a szerda esti vacsorapartihoz.
Az összejövetel érdekessége, hogy minden meghívottnak magával kell hoznia egy dilis, szórakoztató alakot,
és akinek a legviccesebbet sikerül felmutatnia, jutalomban részesül.
Ám az este váratlan fordulatokat hoz és hamarosan minden a feje tetejére áll.
Elviharzó feleség, a semmiből felbukkanó szerető, egy váratlan vendég,
egy bénító derékfájás és félreértés félreértés hátán…De vajon ki lesz ma este az igazi Balfácán?
SZEREPOSZTÁS François Faragó András I Pierre Beleznay Endre I Leblanc Németh Kristóf I Cheval Suhajda Dániel I Christine Kiss Anna Laura I Marléne Vanya Tímea I Archambaud Szűcs Sándor
Rendezők Beleznay Endre I Németh Kristóf
Producer Németh Kristóf
Fordította Karikás Péter
Díszlet Hernádi Zsolt I Jelmez Velich Rita Jászai Mari-díjas I Asszisztens Juhász Andrea
A Fórum Színház és a Szentendrei Teátrum koprodukciója.
Az előadás hossza: 180 perc, egy szünettel
„Francis Veber és a „Balfácánt vacsorára” című darab jogait az Agence Drama – Párizs (Franciaország) képviseli.
Magyarországi partner: Hofra Színházi és Irodalmi Ügynökség. A változtatás jogát fenntartjuk!

Karinthy Ferenc: Dunakanyar
2024-12-30 19:30 - 21:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Karinthy Ferenc
DUNAKANYAR
keserédes komédia, egy részben
Egy presszóba, zárás előtt, betér egy magányos férfi egy feketére. A kávéfőzőnő vonakodva bár, de kiszolgálja. Beszélgetni kezdenek, aztán flörtölni…
Lehet-e egyszeriben közünk egy ismeretlenhez egy véletlen találkozás során? Karinthy Ferenc figuráit a magány űzi, bátortalan, vagy éppen meghökkentő lépéseket tesznek egymás felé. 1971-ben Szinetár Miklós rendezésében forgattak tévéjátékot Karinthy egyfelvonásosából Hámori Ildikóval és Sztankay Istvánnal, 1981-ben pedig Szentendrén láthatta a közönség a legendás előadást, a Nosztalgia Kávéházban.
A Szentendrei Teátrum 2021-ben, szintén a városhoz és a Dunakanyarhoz sok szállal kötődő Szinetár Miklóst kérte fel, hogy állítsa színre a népszerű művet, Szinetár Dórával és Makranczi Zalánnal a két szerepben.
Az előadás nemcsak Szentendrén megy a bemutató óta hatalmas sikerrel, hanem a vendégjátékokon is.
SZEREPOSZTÁS Kávéfőzőnő: Szinetár Dóra I Vendég: Makranczi Zalán
Díszlet: Fazekas Gyula I Jelmez: Velich Rita
Rendező: Szinetár Miklós
A Szentendrei Teátrum produkciója.
Az előadás hossza: 80 perc, szünet nélkül
Jegyár: 6500 Ft
Az előadás első trailere.
Az előadás új trailere:

SHIRLEY VALENTINE a címszerepben Balsai Móni
2025-01-24 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
A DECEMBER 29-I ELŐADÁS PÓTLÁSA
Willy Russell szívmelengető és sziporkázóan humoros sikerdarabját új fordításban, Balsai Móni nagyszerű alakításával állította színpadra a Liza a rókatündér című film rendezője, Ujj Mészáros Károly.
A kiváló humorú Mrs. Bradshaw kénytelen a konyhafallal megbeszélni az élet nagy kérdéseit. Mihez kezdjen a barátnőjétől ajándékba kapott
repülőjeggyel? Elhagyja-e Liverpoolt és a férjét? Elhajózzon-e Kolumbusz Kristóffal Klitorisz szigetére?
Mindeközben szembesül fiatalkori önmagával, a szabadszellemű Shirley Valentine-nal.
Játssza: Balsai Móni
Fordította és rendezte: Ujj Mészáros Károly I Díszlet: Fekete Anna I Jelmez: Kárpáti Enikő
Willy Russell engedélyét a Negus-Fancey Agents Limited (London) és a Hofra KFT Közvetítette.
Az előadás a Jászai Mari Színház és a Garázs Színház közreműködésével, az NKA támogatásával jött létre.
Az előadás hossza: kb. 90 perc, szünet nélkül
Jegyár: 5900 Ft

MI VAN VELED, AKÁRKI? részvételi boldogulás
2025-01-26 17:00 - 18:30 | Dunaparti Művelődési Ház – Barlang, Duna korzó 18., Szentendre
Bárki lehet Akárki. Az allegorikus moralitásjátékot a mai korba áthelyezve mindannyiunk számára ismerős helyzetekkel találkozunk, miközben szembesülünk önmagunkkal és társadalmunk bizonyos működési mechanizmusaival. A Láthatáron Csoport játékosan társadalomkritikus előadásában a főszereplő, Akárki teszi fel azt a mindennapjainkat meghatározó kérdést: vajon érdemes-e ma a világra születni? Az előadás szereplői erre keresik a választ rövid jelenetekben, szöveggel, énekkel, tánccal, zenével felvillantva az emberi élet stációit – hol humorral és iróniával, hol líraian. Nem hagyományos nézői szerepet szánnak közönségüknek, hanem lehetőséget nyújtanak arra, hogy a közönségből közösség váljon. Ennek egyik eszköze a Soundpainting, ami egy univerzális, különböző művészeteket átfogó és ötvöző karmesteri jelnyelv. Ezt a technikát a 70-es években fejlesztette ki egy amerikai zeneszerző – Walter Thomson – és ezt most Magyarországon először ebben az előadásban alkalmazzák kifejezetten színházi közegben.
A darab a kamaszokat és a felnőtteket egyaránt megszólítja, hisz mindkét korosztályban lényeges a kérdés: mi az élet értelme? Milyen dolgokért érdemes élni? Az előadás játékossága, nem tolakodó interaktivitása és innovatív színházi formanyelve izgalmas és új tapasztalat lehet mindkét korosztálynak.
Az előadást követően játékos feladatokat ajánlunk, amelyekkel mindenki tovább keresheti a választ a feltett kérdésekre, majd beszélgetésre invitáljuk nézőinket.
Alkotók: Háda Fruzsina I Manyasz Erika I Somhegyi György I Darázs Ádám I Kiss-Judit Ágnes I Jessica Simet
Játszók: Manyasz Erika I Feuer Yvette I Hajmási Dávid I Darázs Ádám (Soundpainting)
Zenei konzultáns: Gryllus Samu
Az előadás hossza: 90 perc, szünet nélkül
Jegyár: 3000 Ft

A FELESÉG NEGYVENNÉL KEZDŐDIK házasságjavító komédia
2025-02-16 19:00 - 22:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
írta: Arne Sultan – Earl Barett – Ray CooneyFordította: Beleznay Endre
George Harper: BELEZNAY ENDRELinda Harper: PIKALI GERDARoger Dixon: NÉMETH KRISTÓFBetty Dixon: GREGOR BERNADETTBernard Harper: SZŰCS SÁNDORLeonard Harper: NÁRAY-KOVÁCS ZSOMBOR

Díszlet és jelmeztervező: Csík GyörgyAsszisztens/súgó: Juhász AndreaRendező: NÉMETH KRISTÓF és BELEZNAY ENDREProducer: NÉMETH KRISTÓF

Linda unja 17 éves házasságát, angol kertvárosi életét, a negyedik x közeledtét, de főleg a férjét, George-ot. Erről azonban a férfi nem akar tudomást venni, neki minden úgy jó, ahogy van. De amikor George elalszik szeretkezés közben, Lindának végképp elege lesz: úgy érzi, joga van még minőségi érzékiséghez, figyelemhez, szerelmemhez, élethez. Válni akar.Kamasz fiuk becsajozik, a szenilis nagypapa katonatörténeteket darál, a legjobb barátok elképesztő tanácsokat adnak, és a felfordulás közepén ott áll szegény George. Aki – némi rásegítéssel a bárszekrényből -, veszélyes útra lép: elhatározza, hogy megfiatalítja a házasságát. Mesterien megírt brit komédia az 1980-as évek világával, igazi sztárszereposztásban! A Fórum Színház legújabb vígjátéka rólunk mesél, kacagtató helyzetekkel és imádni való karakterekkel.

Az előadás hossza 180 perc, 1 szünettel.Az előadást 14 éven felüliek számára ajánljuk!A változtatás jogát fenntartjuk.Az előadás a Szentendrei Teátrum koprodukciójával jött létre.Az előadást a Kulturális és Innovációs Minisztérium támogatja.A szerzők engedélyét a Concorde Theatricals (USA) és a Hofra Kft. közvetítette. hofra.hu

KVTársulat: TULIPÁN anyóstánc egy részben
2025-02-23 17:00 - 18:30 | Dunaparti Művelődési Ház – Barlang, Duna korzó 18., Szentendre
Hogy milyen egy szeszmentes, vegán, okö-bio esküvő? Mi történik, ha eltűnik a vőlegény? És hogy ropják a násztáncot az anyósok? Kiderül február 23-án a Barlangban!
Egy előadás menyasszonyoknak, vőlegényeknek, anyósoknak és apósoknak. A KVTársulat produkciójának kiindulópontja: egy esküvő előkészületei során kialakult pánik. A vőlegény eltűnik, a menyasszony kétségbeesve keresi, miközben a két anyós átveszi az irányítást. Nyomozásba kezdenek, intézkednek, rendezkednek és miközben gyerekeik sorsát próbálják megoldani saját életük számos kérdésére is választ kapnak. Felmerülnek a transzgenerációs minták, mit örököltünk, és mi az, amit bármennyire is szeretnénk másképp csinálni, nem sikerül.
A KVTársulat számára alakulása óta megkerülhetetlenül fontos a női problémák tematizálása. Ennek az évek óta tartó útkeresésnek egy fontos állomása a Tulipán.
Az előadás széles nézői réteget szólít meg, az ifjúsági közönségtől kezdve (17 éves kortól) egészen a szülőkig, nagyszülőkig. Olyan egyetemes, mindenki számára átélhető és ismerős kérdéseket vet fel (szülői minták követése, hatása, párválasztás, beilleszkedés az új „választott családba”) amelyekhez minden korosztály tud kapcsolódni.
Író-rendező: Csábi Anna I Szereplők: Urbanovits Krisztina Száger Zsuzsa Csábi Anna I Zene: Szegvári Júlia I Hegedű: Rigó Márton I Szereplő képen: Lestyán Attila I Szereplő hangban: Ruscsák Péter
Az előadás hossza: 70 perc, szünet nélkül
Jegyár: 3000 Ft

Francis Veber BALFÁCÁNT VACSORÁRA vígjáték két felvonásban
2025-03-09 19:00 - 21:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Francois Pignon érdekes ember, mondhatni furcsa, egyesek szerint kifejezetten lökött.
Hétköznapi munkája mellett, előszeretettel készíti el nevezetes épületek makettjeit gyufaszálakból.
Pierre Brochnant számára viszont Francois igazi kincs, ráadásul tökéletes választás a szerda esti vacsorapartihoz.
Az összejövetel érdekessége, hogy minden meghívottnak magával kell hoznia egy dilis, szórakoztató alakot,
és akinek a legviccesebbet sikerül felmutatnia, jutalomban részesül.
Ám az este váratlan fordulatokat hoz és hamarosan minden a feje tetejére áll.
Elviharzó feleség, a semmiből felbukkanó szerető, egy váratlan vendég,
egy bénító derékfájás és félreértés félreértés hátán…De vajon ki lesz ma este az igazi Balfácán?
SZEREPOSZTÁS François Faragó András I Pierre Beleznay Endre I Leblanc Németh Kristóf I Cheval Suhajda Dániel I Christine Kiss Anna Laura I Marléne Vanya Tímea I Archambaud Szűcs Sándor
Rendezők Beleznay Endre I Németh Kristóf
Producer Németh Kristóf
Fordította Karikás Péter
Díszlet Hernádi Zsolt I Jelmez Velich Rita Jászai Mari-díjas I Asszisztens Juhász Andrea
A Fórum Színház és a Szentendrei Teátrum koprodukciója.
Az előadás hossza: 180 perc, egy szünettel
„Francis Veber és a „Balfácánt vacsorára” című darab jogait az Agence Drama – Párizs (Franciaország) képviseli.
Magyarországi partner: Hofra Színházi és Irodalmi Ügynökség. A változtatás jogát fenntartjuk!

SZÉKFOGLALÓ ünnepi gálaest
2025-03-14 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Ünnepi gálaest a Hamvas Béla Pest Megyei Könyvtár megújult színháztermében. Közreműködnek szentendrei művészeti együttesek, iskolák és csoportok, valamint szentendrei kötődésű sztárvendégeik. A Tavaszi Fesztivál és a színházterem megnyitóeseménye.
Fellépnek:
Wolf Kati és Wolf Péter
Vadász Laura
Krasznai Vilmos
valamint a
Diótörő Balettiskola
Musica Beata Vegyeskar
No Comment Hip Hop
Szentendre Táncegyüttes csoportjai
Vujicsics Tihamér Alapfokú Művészeti Iskola fúvósötöse és fuvolatriója
Az előadás hossza: kb. 90 perc, egy szünettel
Jegyár: 1000 Ft

ÁLLATOK FARSANGJA - MÁSKÉPP
2025-03-16 17:00 - 18:30 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Saint-Saëns: Az állatok farsangja, valamint Rimszkij-Korszakov, Rameau, Muszorgszkij, és más szerzők művei.
Már a reneszánsz madrigálok világában is kísérletet tettek arra, hogy állatok jellegzetes
tulajdonságait jelenítsék meg a zenében. Nem voltak ezzel másképp a későbbi korok
zeneszerzői sem, de mind közül talán Camille Saint-Saëns ment a legmesszebb, aki egy
több tételből álló ciklusban jelenítette meg az állatok farsangját. Ezen a farsangon azonban
nem csak állatok vannak. A szerző ugyanis az állatok közé sorolta a skálákat gyakorló
zongoristákat is, de egyik-másik állat zenéjénél megjelenik egy-egy Offenbach- vagy
Wagner-paródia is. Saint-Saëns zenéje eredetileg is farsangi szórakoztatásra készült. Ezen
az estén azonban nemcsak a francia mester humora és karakterérzéke gondoskodik a
közönség szórakoztatásáról, hanem Lackfi János ehhez a műhöz készült versei, más
szerzők állat-zenéinek felidézése és Balázs János, valamint Michael Davidov virtuóz zongorajátéka is, melyben partnereik
a BDZ à la cARTe Kamaraegyüttes tagjai. Lackfi János így írt a versek alkotásáról: „Az állatok elképesztő viselkedése, külleme pazar képet mutat a Teremtő kifogyhatatlan játékos szelleméről. …. Nagyszerű mulatság volt Saint-Saëns úr állattárának minden egyedéről valami kedves, frappáns, zsivány szókompozíciót kanyarítani. Eljátszani a vasvödröt is összegyűrő kenguru erejével, a hattyú szépséges agresszivitásával, a vegánná lett oroszlán marconaságával, a porcelánboltban ténfergő elefánt ormótlanságával, a lassított felvétel- teknőc alamusziságával, a rohanó antilopok szökdelésével, a víziállatok fura szörny- grimaszaival, a kukacot marcangoló, egymással versengő baromfiak megszállottságával… És most hozzáfűztük a műsorhoz Rimszkij-Korszakov őrjítő dongóját, Bartók hálóba keveredett legyecskéjét és táncoló, büdös medvéjét, vagy épp Rameau buta tyúkjait. A Cziffra Fesztivál gálaelőadásán, a Zeneakadémián tomboló siker fogadta a produkciót, most még csavartunk rajta egyet-kettőt.”
KÖZREMŰKÖDIK Balázs János zongora I Michael Davidov zongora I Lackfi János I
BDZ à la cARTe: Kalla-Tóta Hajnalka és Bánhegyi Tünde hegedű I Markó János brácsa I Helecz Dániel cselló I Botár Bence bőgő I Kanyó Dávid fuvola I Szepesi Bence klarinét, szaxofon
Az előadás hossza: kb. 90 perc, szünet nélkül
Jegyár: 4900 Ft
Támogatók: Miniszterelnökség, Bethlen Gábor Alapkezelő Zrt., a Magyar Kultúráért Alapítvány és a Petőfi Kulturális Ügynökség

MONDJAD, ATIKÁM! Vecsei H. Miklós József Attila-estje
2025-03-18 19:00 - 20:50 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Mit jelent nekünk József Attila? Ismerjük az életét. Van kedvenc versünk tőle. Életszakaszainkban újra- és újraértelmezzük sorait. De ritkán gondolkozunk el azon, hogy milyen pusztító szenvedély és szeretni vágyás élt benne. „József Attila az őrület erejével, egy-egy szavával néha mélyebbre nyúlt, mint bárki más előtte” – írja róla naplójában Márai Sándor. Ebből a mélységből merít Vecsei H. Miklós, innen próbálja megmutatni a költő életútját, szerelmeit és versrészleteit.
A darab 2018 óta fut a Vígszínház repertoárján, amelynek utazó verziójában a Platon Karataev frontembere, Balla Gergely is szerepel.
ELŐADJÁK Vecsei H. Miklós QJÚB formáció I Balla Gergely Platon Karataev zenekar
Az előadás hossza: 110 perc, szünet nélkül
Jegyár: 5500 Ft
Az előadás után a művészek dedikálást szoktak tartani.

21 AZ EGYBEN Csányi Sándor új színdarabja
2025-03-28 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Jegyvásárlás ide kattintva.
Mit szólnál, ha egy jelenetet nem egyszer, hanem huszonegyszer játszanánk el – méghozzá huszonegy teljesen különböző stílusban? Ugyanaz a helyzet egy krimiben, vígjátékban, némafilmben vagy akár egy musicalben?
Hogy nézne ki, ha Tarantino rendezné… vagy ha Scorsese? 🙂
Csányi Sándor legújabb, rendhagyó darabjában a határok és a szabályok eltűnnek! Itt csak három színész van, akiket semmi sem állíthat meg ! Mi történik, ha az egyik szereplő be van rúgva? Vagy ha éppen az előadás előtt született gyereke? Esetleg nem tudja a szövegét?
A 21 AZ EGYBEN vígjáték visszarepít minket a színház alapjaihoz: amikor nincs más, csak a színészek, a játék és a spontaneitás. Ha vágysz egy este alatt huszonegy különböző világra, ha szereted az őrült humort, és ha igazán jól akarsz szórakozni, itt a helyed!
Ne hagyd ki Csányi Sándor új darabját, mert ilyet még biztosan nem láttál!
SZEREPLŐK Bányai Kelemen Barna I Csányi Sándor I Pál András
Az előadás hossza: 90 perc szünet nélkül
Jegyár: 7900 – 9900 Ft
Jegyvásárlás ide kattintva.
12 éves kortól ajánljuk.

JÁTÉK AZ ÉLETRAJZZAL írta Max Frisch
2025-03-28 19:00 - 21:10 | Dunaparti Művelődési Ház – Barlang, Duna korzó 18., Szentendre
Jegyző: Tehát: azt mondta, ha még egyszer újrakezdhetné, pontosan tudná már, mit változtatna az életén.
Az ifjú hölgy elmosolyodik.
Jegyző: Nincs kifogása ellene, ha megadjuk neki a választás lehetőségét?
Az ifjú hölgy bólint.
Jegyző: Az első találkozásukat például még egyszer szeretné. “1960. május 26. Vendégek. Későre járt. Amikor a vendégek végre elmentek – a hölgy egyszerűen ülve maradt. Mit kezd az ember egy ismeretlen nővel, aki egyszerűen ülve marad és hallgat éjjel két órakor? Ezt nem kellett volna.” Tessék.
Mi lett volna, ha…? Max Frisch, svájci drámaíró JÁTÉK AZ ÉLETRAJZZAL című darabjában azzal a gondolattal játszik el, mi történne, ha életünk egy meghatározó pontján másik irányba indulunk el az útkereszteződésen. Lehetséges máshogy döntenünk?
JÁTSSZÁK Rottenhoffer Attila I Varga-Szemes László I Németh Ágnes I Filcsik László I Méhes Csaba I
Rendezte: Kiss Péter
Az előadás hossza: 130 perc, egy szünettel
Jegyár: 3000 Ft

PITYPANG ÉS LILI JÁTSZIK bábjáték gyerekeknek
2025-03-29 11:00 - 12:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Pitypang és Lili kalandjai folytatódnak a bábszínpadon is!
Előadásunkból a gyerekek megtudják mikor is van Pitypang születésnapja, hogy milyen éjszakai állatok laknak a kertben, kertészkedhetnek egyet Lilivel, és persze Pitypanggal, s a végén még kincset is kereshetnek velük.
Új bábelőadásunk Pásztohy Panka, Pitypang születésnapja, Jó éjszakát Pitypang, Pitypang kertészkedik és Pitypang játszik mesekönyvei alapján készült.
ALKOTÓK Pásztohy Panka I Erdélyi Erika I Színpadra alkalmazta: Erdélyi Erika I Hangszerelte Szula Miklós I Bábok és díszlet Tóth Zsuzsa és Nemezeri
A Nefelejcs Bábszínház produkciója.
Az előadás hossza: kb. 60 perc, szünet nélkül
Jegyár: 3000 Ft
Jegyek ide kattintva kaphatóak.

Kék Duna Nyugdíjas Klub jubileumi gála
2025-03-29 15:00 - 18:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
ÜNNEPELJÜK EGYÜTT az ELSŐ SZENTENDREI NYUGDÍJAS KLUB 55. évi megalakulását!
Szeretettel várunk mindenkit a HBPMK színháztermébe, jubileumi rendezvényünkre,
2025. március 29-én szombaton, 15 órakor!
Előtte (14:30 órakor) kiállításunk bemutatására kerül sor a HBPMK aulájában Mlinkovics Gizella (Kék Duna Nyugdíjas Klub tagja) festmény alkotásaiból, valamint 1970-es évtől a nyugdíjas klubok életének fotóiból!
J Ó T É K O N Y S Á G I F E L L É P Ő K
Dalkóné Molnár Mária vers Kék Duna Nyugdíjas Klub tagja Szentendre
Diótörő Balettiskola Szentendre Gyuró Tamás és Andrea tanítványai
Holdvilág-árok Országjáró és Kulturális Egyesület Dalköre Pomáz vezető: Suscsák Jánosné
Kék Duna Nyugdíjas Klub Szenior Örömtánc-csoport Szentendre táncoktató: Stiegler Krisztina
Musica BeataVegyeskar kórusvezető: Bokorné Forró Ágnes
Peller Anna színész-énekesnő
GyermekNéptáncegyüttes Szentendre vezetők: Németh Eszter és Östör Ákos
Szlovák Nemzetiségi Kórus Pilisszentlászló kórusvezető: Elsik Vilmosné
Szvorák Katalin népdalénekes
Vadász Laura énekesnő
Visszaemlékezések jeles pillanatokra 5 x 6 percben:
Az 5 x 6 perces videóban 5 klubvezető, illetve családtag emlékezik vissza a régi klubok tevékenységére, életére: Bándi Józsefné (Dunaparti Nyugdíjas Klub), Melicher Istvánné (Kék Duna Nyugdíjas Klub), Maholányi Pál (Izbégi Baráti Kör), Szabó Ferencné (Dézsma utcai Nyugdíjas Klub), Sima Antal (Sima Ferencné „Bogyó” fia)
Szervező
Kék Duna Nyugdíjas Klub Szentendre
Támogatók
Szentendre Város Önkormányzata
Hamvas Béla Pest Megyei Könyvtár Szentendre
Szentendrei Kulturális Központ Nonprofit Kft.
„Szabi a pék” Szentendre
A műsor fővédnöke: Fülöp Zsolt Szentendre polgármestere

ÜVEGFAL zenés szövegszínház Dobray Sarolta regényéből
2025-03-30 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Jegyvásárlás ide kattintva.
Az Üvegfal Léna és Péter örvényszerű házasságát meséli el, a feleség és a férj szemszögéből egyaránt.
Lassan, lépésenként bomlik ki és válik világossá, hogy valójában egy érzelmileg bántalmazó kapcsolattal állunk szemben.
Miért csinálja Péter? Miért hagyja Léna? Mi ez a gyakran eszméletvesztésig pörgő tánc?
Szeretet, szerelem hajtja? Vagy ezeknek épp valamiféle ellenkezője.
Miért választjuk azt, akit választunk, sokszor szinte teljesen vakon?!
SZEREPLŐK Gryllus Dorka I Simon Kornél
ALKOTÓK látvány Ignjatovitc Kriszta I ruha Nanushka I zene Simon Kornél I rendező Soós Attila
Médiapartner: Nők Lapja
Támogató: Avon
Az előadás hossza: kb. 90 perc, szünet nélkül
Jegyár: 7990 Ft
Jegyvásárlás ide kattintva.

DOLGOK, AMIKÉRT ÉRDEMES ÉLNI írta: Duncan Macmillan
2025-04-02 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Jegyvásárlás ide kattintva.
“ Van egy listám, amit megosztanék veled.
Hét éves voltam, mikor elkezdtem.
Összegyűjtöttem a dolgokat, amikért érdemes élni –
Bár Anyukám ezekkel nem feltétlenül érett egyet…. És Te?”
JÁTSSZA Bereczki Zoltán
TÁRSSZERZŐ Jonny Donahoe
FORDÍTOTTÁK Csukás Márton I Csukás Barbara
PRODUCER Bereczki Zoltán I Ferenczi Orsolya
A Játékszín és a Lepkefogó Produkció előadása.
Az előadás hossza: kb. 90 perc, szünet nélkül
Jegyár: 7990-9990 Ft
Jegyvásárlás ide kattintva.

A LEGCSINOSABB ÓRIÁS mesejáték
2025-04-05 11:00 - 12:00 | Dunaparti Művelődési Ház – Barlang, Duna korzó 18., Szentendre
Julia Donaldson világhírű mesekönyve most megelevenedik!
A LEGCSINOSABB ÓRIÁS egyáltalán nem csinos, sőt. ORMÓTLAN! BUMFORDI!
Mindent felborít, mindent letapos. De hohó! Hiszen itt a gyógyír: a csudálatos RU-HA-BOLT! És máris, egy varázsütésre…! Odanézzetek, mintha ráöntötték volna, tetőtől talpig! Igen ám. De az állatkákkal mi lesz? Mivel fognak takarózni, miből lesz a vitorlájuk, mi lesz az otthonuk? És mibe fognak belebújni, ha fázik nekik a mondjuk, mondjuk… a nyakuk? Óriási dilemma.
A csinosságnak alighanem lőttek. De ezt nézzétek! AZTA!
Mennyi hálás jóbarát! És hogy szeretik a BUMFORDIT!
Erős a gyanú: nem a ruha teszi az óriást.
Az előadást 4 éves kortól ajánljuk.
JÁTSSZA Bánki Gergő
SZERZŐ Julia Donaldson
ALKOTÓK Fekete Anna I Bánki Gergely
ZENE Csizmás András
A Füge Produkció és a Pagony előadása.
Az előadás hossza: kb. 60 perc, szünet nélkül
Jegyár: 3000 Ft

LEVÉL BRAD PITTNEK monodráma
2025-04-06 17:00 - 18:00 | Dunaparti Művelődési Ház – Barlang, Duna korzó 18., Szentendre
A Levél Brad Pittnek című darab egy azon öt, roma szerzők által írt alkotás között, melyek helyet kaptak a Roma hősök: öt európai monodráma (2019) című válogatásban. A Független Színház Magyarország és a Nők a Jövőért Egyesület gondozásában megjelent kiadvány, világszerte az első roma drámakötet, melynek célja megőrizni a roma színház értékeit, valamint ellen narratívákat kialakítani a romák általános társadalmi-kulturális megítélésével és reprezentációival szemben, ezáltal a válogatás szerzői számára
lehetővé téve az etnikai-kulturális identitásuknak megfelelő önkifejezést. A kötet alapja a 2017-ben és 2018-ban, Budapesten rendezett Nemzetközi Roma Storytelling Fesztivál,ahol tizenkét alkotó jelentkezett önálló monodrámával. A kiadványban szereplő művek, a két év anyagai közül kerültek válogatásba.
Az öt monodráma öt ország, Románia, Írország, Skócia, Magyarország és Szerbia roma kisebbségeivel foglalkozik.
A Levél Brad Pitthez című monodráma Magyarországot képviseli.
A darab a társadalmi érzékenyítés és felelősségvállalás szellemében fogant darab. A drámában a főhős a filmsztárral való találkozást használva alapul, a neki címzett fiktív levélben feleleveníti saját életútját: a mélyszegénységet, a drogfüggőséggel való harcot, a dílerek által elkövetett szexuális abúzusokat, a drogrehabilitációs intézet pácienseként a Dr. Csernus Imre pszichiáter által elkövetett hatalommal való visszaélés élményét, melyet végigkísért a sztereotípiáktól terhelt médiafigyelem.
A főhős a történetmesélés kortárs monodrámákban megfigyelhető stratégiáit alkalmazva beszél saját, roma nőként megélt tapasztalatairól, összetett látleletet adva a társadalmi megbélyegzés és a diszkrimináció problémáiról. Mindezzel példaképül szolgálva a traumatikus élethelyzeteket megélő roma nők számára.
JÁTSSZA Farkas Franciska
ÍRTA Farkas Franciska
RENDEZTE Farkas Franciska
DRAMATURG Farkas Franciska I Császi Ádám
Az előadás hossza: 60 perc, szünet nélkül
Jegyár: 3900 Ft

ZENEVARÁZSLAT - LÉLEKHÍD klasszikus zenei mesejáték
2025-04-12 19:30 - 20:40 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Képzelje el, hogy egyetlen pillanat alatt a zongora belsejében találja magát, ahol a hangok életre kelnek, a dallamok mesélnek, és a zene birodalma végtelen lehetőségeket rejt!
Ebben a különleges előadásban Violin, egy kamasz kislány véletlenül beleesik a zongorába – és ezzel kezdetét veszi egy varázslatos utazás! Találkozik a zongoristával, aki nemcsak a hangszerek titkait fedi fel előtte, hanem a klasszikus zene szépségét és erejét is megmutatja neki – és a közönségnek egyaránt, miközben elkalauzolja őt a zene birodalmában.
Ez az elbűvölő zenei mesejáték felnőtteknek és gyermekeknek egyaránt szól, hiszen mindannyiunkban ott él a zene varázsa, csak meg kell találnunk a hozzá vezető utat. A csodákkal teli történet segít, hogy saját belső világunkat is felfedezzük, miközben a zene szárnyain repülünk.
Egy klasszikus zenei mesejáték felnőtteknek és gyermekeknek egyaránt! A zene szeretetéről szóló gálaműsor élményekben gazdag estével ajándékozza meg a színház látogatóit!
SZEREPLŐK Zongorista Várnagy Andrea I Violin Farkas Laura
KOREOGRÁFUS Grecsó Zoltán I RENDEZŐ Kiss Domonkos Márk
A mesejátékban közreműködnek a ZeneVarázslat vendégművészei, a Vujicsics Tihamér Alapfokú Művészeti Iskola növendékei és a Musicantus Leánykar.
Az előadás hossza: 70 perc, szünet nélkül
Jegyár: 2000 Ft

VIRÁGVASÁRNAPI HANGVERSENY a Musica Beata Vegyeskarral
2025-04-13 18:00 - 19:30 | Református Gimnázium kápolnája (Áprily Lajos tér 3-5.)
A Virágvasárnapi hangverseny több évtizede Szentendre kulturális életének egyik kuriózuma. Idén a Musica Beata Vegyeskar 75 éves jubileumát ünnepli, ezen a koncerten nagyböjti és húsvéti szakrális művek megszólaltatásával, melyekben a Szentendrei Református Gimnázium kápolnájában lakó orgona is központi szerephez jut.
VEZÉNYEL Bokorné Forró Ágnes
KÖZREMŰKÖDIK Kristófi Ágnes énekművész I Szotyori Nagy Gábor orgonaművész
Az előadás hossza: kb. 90 perc, szünet nélkül
A belépés ingyenes.

A KEZDET/VÉGE vígjáték
2025-04-15 19:00 - 20:50 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Jegyvásárlás ide kattintva.
Luca és Peti fiatal házaspár, akik az első gyermeküket várják: bármelyik pillanatban. Luca teljes gőzzel készül az új életre, de Peti még két világ között ragadt: az elköteleződés ijesztő, de nem elköteleződni még jobban. Az egyik kiszámítható, unalmas életet hoz magával, ahol este kilenckor már mindenki pizsamában van. A másik ugyan szabadságot jelenthet, de a felszínes kalandok hajszolása közben igazi társ nélkül maradhat az ember. Luca már nem vár tovább Petire, hogy összerakja a babaágyat, a saját kezébe veszi a dolgokat, miközben Peti a legjobb barátjával, Móriccal próbál megoldást találni a dilemmájára, aki nem biztos, hogy a legjobb tanácsadó.
Mindeközben kölcsönösen meglátják a másik életében azt, ami az övékből hiányzik. A kezdet/vége egyfelvonásos összművészeti vígjáték felismerhető, hétköznapi helyzeteken keresztül játékosan, őszintén és érzékenyen beszél a felelősségvállalásról, és a döntésről, amit előbb-utóbb mindenkinek meg kell hoznia. Ez a cirkuszi elemekkel tarkított előadás megmutatja, mennyi szerepet kell betölteni egy modern párkapcsolatban és milyen nehéz megtalálni az egyensúlyt. Szó szerint.
A szövegkönyvet Sean O’Casey A kezdet vége című egyfelvonásosa után/nyomán/helyett írta a rendező, Horváth János Antal. A főszerepeket Molnár Áron, Mohai Tamás és Földes Eszter játsszák. Az előadás létrehozásában a Cirque du Soleil-ből ismert magyar artista Frányó Viktor és Csuzi Márton, koreográfus is részt vesz, valamint élőzenével kíséri az előadást Wagner-Puskás Péter, zeneszerző, így egy igazi összművészeti, minden elemében szórakoztató élményt kapnak a nézők.
SEAN O’CASEY EGYFELVONÁSOSA HELYETT ÍRTA Horváth János Antal
JÁTSSZÁK Molnár Áron I Mohai Tamás I Földes Eszter
ALKOTÓK dramaturg Fehér Balázs I díszlet Szabó Márton István I jelmez Jeli Luca Sára I Artista konzulens Frányó Viktor I koreográfus Csuzi Márton I zene Wagner-Puskás Péter I másodasszisztens Tóth Gréta I a rendező munkatársa Tóth Hajni I
rendező Horváth János Antal
Az előadást 12 éven aluliaknak nem ajánljuk.
Az előadás hossza: 110 perc, szünet nélkül
Jegyár: 10490 – 11290 Ft (dinamikusan árazott előadás)
Jegyvásárlás ide kattintva.

MEGÁLL AZ FM Falusi Mariann koncertje
2025-04-22 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Magyarul beszélhetünk. Magyarul szerethetünk! Magyarul hagynak el. Magyarul halunk meg. De főleg:
magyarul élünk. Falusi Mariann ma este magyarul énekel, de nemzetközi számokat, hátha kiderül: mások is attól boldogok, amitől mi. Hogy van-e magyar bánat, amit csak mi érzünk. Hogy vajon az I love you ugyanazt jelenti-e, mint a szeretlek.
Ebben a 90 perces előadásban – Megáll az FM címmel – egyetlen felvonásban utazunk keresztül az érzelmek és gondolatok gazdag palettáján, ahol Falusi Mariann hangján átmerülünk a magyar nyelv varázsába és erejébe. Cseh Tamás szavain keresztül felfedezzük, hogyan éltük meg azt, hogy magyarok vagyunk, és hogy a nyelvünk milyen mélyen kapcsolódik életünk minden aspektusához. A szöveget Fáy Miklós írta, zongorán pedig Darvas Kristóf kíséri Falusi Mariannt.
Falusi Mariann által magyarul előadott nemzetközi dalok keresztülvezetnek bennünket a nyelvünk sokszínűségén és azon kérdéseken, amelyek mindenkit foglalkoztatnak. Megkérdőjelezzük, hogy vajon a boldogság és a bánat ugyanolyanok-e mindenhol, és hogy az „I love you” valóban ugyanazt jelenti-e, mint a „szeretlek”.
ELŐADÓ Falusi Mariann
SZÖVEGÍRÓ Fáy Miklós
ZENÉSZEK Darvas Kristóf zongora I Petz Bálint gitár I Soós Márton nagybőgő I Szakál Tamás hegedű
Az előadás hossza: 90 perc, szünet nélkül
Jegyár: 6500 Ft
